Line Verndal

Line Cecilie Verndal (født 23. mars 1972 i Oslo) er en norsk skuespiller og programleder. Hun ble uteksaminert ved Statens Teaterhøyskole i 1995 og har jobbet ved Oslo Nye teater, Teatret Vårt i Molde, Rogaland teater, Dizzie Showteater, Riksteatret, Det norske teatret og Den Nationale Scene i Bergen. Hun spilte Andrea Seierstad i NRK-serien Brigaden, Cecilie i Ulvesommer og Kine i Nissene på låven før rollen som Marit i NRKs tv-serie Himmelblå.

I 2011 vant hun Amandaprisen for beste kvinnelige hovedrolle for spillefilmen Limbo. I 2012  spilte hun rollen som Solveig mot Nikolaj Lie Kaas i den canadiske filmen Mad Ship.  Hun har vært programleder for Lines gode hjelpere og tre sesonger av Hele Norge baker for TV3. I 2014 deltok hun i Skal vi danse. I senere tid har hun medvirket som skuespiller i advokatserien Aber Bergen for TV3. Her har hun spilt rollen som advokat Diana Drange. Hun også har vært instruktør for Kattateateret og Idunteatret i Stavanger og undervist i skuespillerteknikk på Westerdals ACT.

Filmografi

Filmer

TV-serier

Kortfilmer

Priser og nominasjoner 
 Gullruten 2009 – Nominert i klassen folkets Pris 
 Gullruten 2009 – Nominert i klassen beste kvinnelige skuespiller – Himmelblå
 Gullruten 2010 – Nominert i klassen beste kvinnelige skuespiller – Himmelblå
 Kanonprisen 2010 – Nominert i klassen beste kvinnelige hovedrolle – Limbo
 Gullruten 2011 – Nominert i klassen beste kvinnelige skuespiller – Himmelblå 
 Amandaprisen 2011 – Vant klassen beste kvinnelige hovedrolle – Limbo

Referanser

Eksterne lenker 
 
 Line Verndal hos Filmweb
 Line Verndal hos Filmfront

Norske skuespillere
Skal vi danse-deltakere
Amanda for beste kvinnelige hovedrolle
Amandaprisen 2011